
ANNOTATSIYA 

Magolada yer qa’ridan foydalanganlik uchun to‘lovlar, ularning mohiyati, 
imzoli bonus, foydali qazilmaning turiga qarab uning eng kam miqdori 
hamda Geologiya-qidiruv ishlarini yanada rag‘batlantirish va yer qa’ridan 
foydalanuvchilarga soliq solish tartibini takomillashtirish yo‘nalishlari 
o‘rganilgan. 

Kirish. Yurtboshimiz Shavkat Mirziyoyev shunday deb ta’kidlaydilar: “Geologiya sohasida 50 foiz 
vaqt investitsiya bilan shug‘ullanishga sarflanishi kerak. Investitstya kelmasa, geologiyada vaziyat 
o‘zgarmaydi. Uzoq yillik mavhum rejalar emas, qisqa muddatli, aniq va natijador rejalar kerak”. 
Shuning uchun bugungi Jahon iqtisodiyoti globallashuv jarayonida mamlakatimizga  xorij 
investitsiyalarini keng jalb qilgan holda foydali qazilma konlarini sanoat usulida o‘zlashtirish, 

geologiya sohasiga xorij investorlarini jalb qilish uchun geologiya-qidiruv ishlarini tashkil etishga 
bo‘lgan yondashuvni yanada takomillashtirish, shu maqsadda istiqbolli maydonlarni shakllantirish, 
ularni chet el investorlariga berish, geologiya-qidiruv ishlarini o‘tkazish, zamonaviy texnologiyalar va 
usullar yordamida geologiya-qidiruv ishlarini rag‘batlantirish hamda yer qa’ridan foydalanganlik uchun 
foydalanuvchilarga soliq solish tartibini yanada takomillashtirish bo‘yicha bir qancha ishlar olib 
borilmoqda. Shunga ko‘ra, soliqlar va boshqa majburiy to‘lovlar yig‘iluvchanligining iqtisodiyotda 
zarurlik va muhimlik darajasini ta’minlash, yer osti boyliklarini asrab-avaylash,ya’ni tabily resurslardan 
samarali va oqilona foydalanishni ta’minlash, ularni soliqqa tortishning yangi mezon va mexanizmlarini 
takomillashtirish, iqtisodiyot rivojlanishiga amaltiy ta’sirini baholash masalalari muhim ilmiy tadqiqot 
yo‘nalishlaridan hisoblanadi. 


Yer ga’ridan foydalanganlik uchun to‘lovlar - bu resurslardan foydalanish huquqini olish va amalga 
oshirishning majburiy shartlaridan biri sifatida yer qa’ridan foydalanuvchilar tomonidan muayyan 
turdagi ishlarni bajarish uchun mutlaq huquqlarni olish chog‘ida to‘lanadigan majburiy to‘lovlar 
majmuidir. Bonuslar, royalty, rentals va soliqlar Jahon iqtisodiyoti amaliyotida tabiiy resurslardan 
foydalanganlik uchun to‘lovlar tizimini tashkil etadi. Bonuslar — yer qa’ridan foydalanganlik uchun 
to‘lanadigan bir martalik to‘lov bo‘lib, soliqlar kabi davlat iqtisodiyotida unchalik muhim moliyaviy 
resurs hisoblanmasada, u davlat byudjeti daromadlarini oshirishning zarur elementlaridan biri 
hisoblanadi. Bonuslar hajmi har bir mamlakatning qonunchiligi bilan belgilanib, ular tabiiy resurslardan 
foydalanish bo‘yicha kelishuvlar predmeti hisoblanadi. 


O‘zbekistonda ham xo‘jalik yurituvchi sub’ektlar tabiiy resurslardan foydalanganliklari uchun 
mamlakatimizda qonunchilik bilan belgilangan hajmda_ bonuslar_ to‘laydi. Respublikamiz 
qonunchiligiga muvofiq, bonuslar — bu bitim tuzilgan vaqtda yoki muayyan natijaga erishilgach bitim 
shartlariga muvofiq belgilangan bir martalik to‘lovlar hisoblanadi. O‘zbekistonda yer qa’ridan 
foydalanuvchilar ikki xil turdagi bonuslarni to‘laydilar. Bular imzoli bonus hamda tijoratbop topilma 
bonusi. Shuni ham ta’kidlash kerakki, davlat boshqaruvi organlari bonuslar to‘lamaydi. 


Imzoli bonus - yer ga’ridan foydalanuvchining tegishli litsenziya asosida foydali qazilmalarni aniqlash 
va razvedka qilish bo‘yicha faoliyatni amalga oshirish huquqi uchun bir martalik qat’iy belgilangan 
to‘lovdir. Imzoli bonus litsenziya olingan kundan e’tiboran soliq to‘lovchi tomonidan o‘ttiz kundan 
kechiktirmay byudjetga to‘lanadi va bu haqda soliq bo‘yicha hisobga olish joyidagi davlat soliq xizmati 
organlariga yozma shaklda xabar qilinadi. Imzoli bonusning eng kam miqdori foydali qazilmaning 
turiga qarab quyidagi miqdorlarda belgilanadi:' 


> uglevodorodlar konlarini gidirish va razvedka qilish huquqi — bazaviy hisoblash miqdorining besh 
ming barobari; 
> oltin qidirish va razvedka qilish huquqi — bazaviy hisoblash miqdorining bir ming barobari; 


> gimmatbaho (oltindan tashgari), noyob va asl metallar konlarini qidirish va razvedka qilish huquqi 
— bazaviy hisoblash miqdorining besh yuz barobari; 


> rudali foydali qazilmalar konlarini qidirish va razvedka qilish huquqi (bundan oltin, qimmatbaho, 
noyob va asl metallar konlarini qidirish va razvedka qilish huquqi mustasno) — bazaviy hisoblash 
miqdorining ikki yuz ellik barobari; 


> noruda foydali qazilmalar konlarini qidirish va razvedka qilish huquqi — bazaviy hisoblash 
miqdorining ellik barobari. 

Tijoratbop topilma bonusi tegishli litsenziyada ko‘rsatilgan yer qa’ri uchastkasida foydali qazilma 
konlarining har bir tijoratbop topilmasi uchun, shu jumladan dastlabki belgilangan ajratib olinayotgan 
zaxiralarni ko‘paytirishga olib keluvchi konlarni qgo‘shimcha qidirish o‘tkazish chog‘idagi foydali 
qazilmalar topilmasi uchun to‘lanadigan to‘lovdir. Tijoratbop topilma bonusi, agar avval mazkur kon 
bo‘yicha tioratbop topilma bonusi to‘lanmagan bo‘lsa, foydali qazilmalarni kavlab olish huquqini 
olishda yer qa’ridan foydalanuvchilar tomonidan ham_ to‘lanadi.Tijoratbop topilma bonusi 
uglevodorodlar, qimmatbaho va noyob metallar, rudali va noruda foydali qazilmalarni qazib olish 
huquqi uchun ruxsatnomani berishda qazib olinayotgan foydali qazilmalar hajmining bahosiga nisbatan 
0,1 foiz miqdorida belgilanadi. Tijoratbop topilma bonusining hisob-kitobi soliq bo‘yicha hisobga olish 
joyidagi soliq organlariga foydali qazilmalarni kavlab olish uchun yer qa’ri uchastkalaridan foydalanish 
huquqini beradigan ruxsatnoma olingan kundan e’tiboran yigirma besh kundan kechiktirmay ye’r 
qaridan foydalanuvchilar tomonidan taqdim etiladi. 


Imzoli bonus va tijoratbop topilma bonusi summasi O‘zbekiston Respublikasining respublika 
byudjetiga o‘tkaziladi. 

Royalty resurslardan foydalanganlik uchun to‘lovlarning ikkinchi ko‘rinishi hisoblanib, davlat 
tomonidan yer osti boyliklarini qidirish va qazib olish huquqi uchun undiriladigan to‘lov, ya’ni ijara 
haqidir. U tabity boyliklardanlardan foydalanuvchining yalpi daromadidan foiz ko‘rinishida undirilib, 
davlat tomonidan tabiiy resurslarning egasi sifatida ishlab chiqarilgan mahsulotning qat’iy ulushi 
sifatida o‘zlashtiriladi. Respublikamiz qonunchiligiga muvofiq, royalty - bu mineral xom-ashyoni qazib 
olish hajmiga yoki ishlab chigarilgan mahsulot giymatiga nisbatan foiz hisobida bitim shartlariga 
muvofiq belgilangan va investor tomonidan pul shaklida yoki qazib olingan mineral xom-ashyoning bir 
qismi tarzida to‘lanadigan muntazam to‘lovlardir. 


Rentals tabity resurslardan foydalanganlik uchun davlat tomonidan tabiiy resurslardan foydalanish 
bo‘yicha shartnoma tuzish vaqtida undiriladigan to‘lov turidir. Rentals kelishuv davri davomida yoki 
qazib olish boshlanishidan oldin undiriladi. 


O‘zbekiston Respublikasi mustaqillikka erishgandan keyin respublikamiz hududidagi barcha tabity yer 
osti boyliklari davlatimiz tasarrufiga o‘tdi. Ona zaminimizda juda ulkan va noyob, hali ijtimoiy ishlab 
chiqarishga jalb etilmagan mineral xom-ashyo resurslari to‘plangan. Yer osti boyliklari davlat mulkidir. 
1994-yil 23-sentyabrda O‘zbekiston Respublikasining “Yer osti boyliklari to‘g‘risida”’gi qonuni qabul 
qilindi. 1995-yilda esa yer osti boyliklaridan foydalanganlik uchun soliq joriy etildi va yer osti 
boyliklaridan foydalanuvchilar ularning hajmidan kelib chiqqan holda maxsus soliq to‘lay boshladilar. 
Yer qa’ridan foydalanganlik uchun soliq joriy etilishidan asosiy maqsad -ona zaminimiz mulki 
hisoblangan yer osti resurslaridan kelajak avlod manfaatlarini ham hisobga olgan holda oqilona va 
tejamkorlik bilan foydalanish samaradorligini oshirish hisoblanadi. Bu qonunga 2002- yil 13-dekabrda 
o‘zgartishlar va qo‘shimchalar kiritilib, yangi taxriri tasdiqlandi. 


Prezidentimiz tomonidan 2021-yil 6-oktyabr kuni “Geologiya-qidiruv ishlarini yanada rag‘batlantirish 
va yer qa’ridan foydalanuvchilarga soliq solish tartibini takomillashtirish chora-tadbirlari to‘g‘risida’’gi 
Farmon imzolandi va 2022-yil 1-yanvardan boshlab:* 


1) uglevodorodlar, qimmatbaho, rangli, nodir va radioaktiv metallar va boshga turdagi rudali foydali 
qazilmalar kabi muhim tijorat salohiyatiga ega bo‘lgan foydali qazilmalar obyektlari bo‘yicha geologik 
o‘rganish yoki avval o‘rganilgan yer qa’ri uchastkasida qazish ishlari uchun yer qa’ri uchastkasidan 
foydalanish huquqini tanlov savdolariga chiqarishning maxsus tartibi o‘rnatiladi. Bunda sotuv summasi 


? https://lex.uz/ru/docs/-5670088 

yer qa’ridan foydalanish huquqi uchun bonus summasi sifatida qaraladi va tanlov  savdolari 
tashkilotchilarining xarajatlarini chegirgan holda O‘zbekiston Respublikasi budjetiga o‘tkaziladi. 
Tanlov savdolari tashkilotchisi yoki tanlov savdolari ishtirokchilari qonunchilikda belgilangan tartibda 
foydali qazilmalarni qazib olishda (ajratib olishda) ayrim soliq turlari bo‘yicha soliq stavkalarini 
oshirilgan miqdorda taklif qilish huquqiga ega; 


2) geologiya-qidiruv va (yoki) izlanish ishlari o‘tkazish uchun ajratilgan yer uchastkalari yuridik 
shaxslardan olinadigan yer solig‘i solish obyekti hisoblanmaydi; 


3) ajratilgan maydon va foydali qazilma turlaridan kelib chiqib, geologik o‘rganishlar uchun yer 
qa’ridan foydalanganlik uchun har yillik litsenziya to‘lovi joriy qilinadi va litsenziya to‘lovi 
quyidagilarga yo‘naltiriladi: 


70 foizi — O‘zbekiston Respublikasining budjetiga; 
15 foizi — viloyat mahalliy budjetiga; 
5 foizi — tuman (shahar) mahalliy budjetiga. 


4) Foydali gazilmalarni qazib olish huquqi uchun undiriladigan tijoratbop topilma bonusi hamda foydali 
qazilmalarni aniqlash va razvedka qilish bo‘yicha faolityatni amalga oshirish huquqi uchun 
undiriladigan imzoli bonus bekor qilinadi. 


2021-yil 1-dekabrga qadar  vazirlik va _ idoralarga Vazirlar Mahkamasiga  2022-yil 
l-yanvardan quyidagilarni nazarda tutuvchi “O‘zbekiston Respublikasining Soliq kodeksiga o‘zgartish 
va qo‘shimchalar kiritish to‘g‘risida”gi qonun loyihasini kiritish topshirildi: 


> yer ga’ridan foydalanganlik uchun soliq stavkalarini neft va tabity gaz bo‘yicha 10 foizgacha, oltin 
va mis uchun 7 foizgacha, volfram uchun 2,7 foizgacha va uran uchun 8 foizgacha kamaytirish; 


> yer qa’ridan foydalanuvchilarning kapital xarajatlarini hisobga olgan holda yangi konlarda neft, 
tabiiy gaz, gaz kondensati, qimmatbaho, rangli, nodir va radioaktiv metallarni qazib olish (ajratib 
olish)ni amalga oshiruvchi yer qa’ridan foydalanuvchilar uchun renta daromadi solig‘ini joriy etish; 


> yangi neft va gaz quduqlarini, sanoat usulida foydalanishga topshirilgan oydan boshlab, dastlabki 
ikki yil davomida yuridik shaxslarning mol-mulkiga solinadigan soliq to‘lashdan ozod qilish, 
keyingi uch yilda ushbu soliq uchun belgilangan soliq stavkasining 50 foiziga kamaytirilgan 
stavkani qo‘llash; 

> ilg‘or xorijiy tajribani hisobga olgan va ekspertlarni jalb qilgan holda, yer qa’ridan foydalanganlik 
uchun soliqni hisoblash tartibini yanada takomillashtirish. Bunda, 2021-yil 1l-yanvardan 31- 
dekabrgacha bo‘lgan davrda tabiiy gaz, neft va ayrim turdagi boshqa foydali qazilmalarni qazib 
olishda yer qa’ridan foydalanganlik uchun soliqni hisoblashda soliq bazasi ularni tashish hamda 
qayta ishlash bilan bog‘liq xarajatlar summasiga kamaytirilish; 


> noruda foydali gazilmalar uchun yer qa’ridan foydalanganlik uchun soliq stavkalarini unifikatsiya 
qilish; 

> renta daromadi solig‘ini to‘lovchi chet el investitsiyalari ishtirokidagi korxonalarga soliq hisobini 
AQSh dollarida yuritish huquqini berish. 

NKMK — O*zbekiston Respublikasining yirik soliq to‘lovchi aksiyadorlik jamiyati hisoblanadi. 

Jahonda oltin ishlab chigaruvchi yirik kompaniyalar o‘ntaligiga kiradi. Kombinat yer osti boyliklari 

zaxiralarini geologik qidirish, qazib olish va qayta ishlashdan to tayyor mahsulot olishgacha bo‘lgan 

ishlab chigarish jarayonlari to‘liq amalga oshiriladigan sanoat klasteridir. Kombinat zamonaviy kon- 

transport va texnologik uskunalar, ilg‘or texnologiyalar bilan jihozlantirilgan konlar, zavodlarga ega 

zamonaviy korxonadir. "NKMK" AJning “999,9” soflikdagi oltin quymalari jahonning qimmatbaho 
metallar bo‘yicha birjalarida O‘zbekistonning brendiga aylandi.° 


1-rasmdan ko‘rinib turibdiki, 2022-yil O‘zbekistondagi eng yirik soliq to‘lovchi 10 ta tashkilotlar ichida 
Navoiy (20,25%) va Olmaliq (11,08%) kon-metallurgiya kombinati eng yugori o‘rinlarni egallagan. 
2021-yilda ushbu kompaniyalar budjet daromadlarining 36,4 foizini ta’minlagan bo‘lsa, 2022-yilga 
kelib bu ko‘rsatkich 40,2 foizgacha oshgan. “O‘zbekneftgaz” AJ (2,25%), “O‘ztransgaz” AJ (1,95%), 
“Hududgazta’minot” AJ (1,33%), “UzBAT” AJ (1,3%) va “O‘zbekiston metallurgiya kombinati” AJ 
larining (0,75%) ham O‘zbekiston Respublikasi davlat budjet tushumlaridagi ulushi ahamiyatlidir. 
2022-yilda “Uz-Kor Gas Chemical” QK MCHJ, “UzAuto Motors” AJ va “Buxoro neftni qayta ishlash 
zavodi” MCHJ korxonalarining budjet tushumidagi ulushlarining deyarli bir xil (0,5%) ekanligini 
ko‘rishimiz mumkin. 
UrKor Gas «Uz-KorGasChemical» KK M4K 


«€ 
© Chemical 0,53 "Uzauto motors" AX UzAuto 
Yy «Q'zbekiston metallurgiya kombinati» AX 0,53 
0,75 


«Buxoro neftni qayta 
ehiash zavodi>» MUK B 


0,56 

«Navoiy 
kon-metallurgiya fle. 
kombinati» —_ ee 


20,25 


7 HUDUDGAZTA MINOT 


«O'ztransgaz» AX 
oTG 
Ge +: 


«O'zbekneftgaz» AX 


omexuermeeat 2,25 


«Olmaliq kon-metallurgiya 
kombinati» AX J 
11,08 


«Hududgazta'minot» AK 
1,33 


1-rasm.Yirik soliq to‘lovchilarning O‘zbekiston Respublikasi davlat budjet tushumlaridagi 
ulushi, 2022-yil prognozi foizlarda 


Xulosa. Respublikamizdagi yer osti boyliklari iqtisodiyotimizda muhim o‘rin egallaydi. O*zbekiston 
Respublikasidagi soliq tushumlarining ham asosini asosan yer qa’ridan foydalanganlik uchun to‘lovlar 
tashkil etishini ham yugorida ko‘rib chiqdik. Shuning uchun ham biz yer osti boyliklaridan samarali va 
unumli foydalanishimiz kerak. Chunki yer osti boyliklari umummilliy boyligikdir va uni asrab avaylash 
har birimizning burchimizdir.Umuman olganda yer qa’ridan foydalanganlik uchun to‘lovlar yer 
qa’ridan foydalanish ishlarini tartibga solish va nazorat gilish uchun juda muhimdir. 

